Papildinājums priekšlikumam COM (2010)459 PADOMES REGULA (ES) Nr. …/2010 par ierobežojošiem pasākumiem pret Irānu, ar ko atceļ Regulu (EK) Nr. 423/2007 /* COM/2010/0515 final - NLE 2010/0240 */





[pic] | EIROPAS KOMISIJA | Briselē, 21.9.2010 COM(2010) 515 galīgā redakcija 2010/0240 (NLE) Papildinājums priekšlikumam COM (2010)459 PADOMES REGULA (ES) Nr. …/2010 par ierobežojošiem pasākumiem pret Irānu, ar ko atceļ Regulu (EK) Nr. 423/2007 (kopīgi iesniegusi Komisija un ES Augstā Pārstāve ārlietās un drošības politikas jautājumos) PASKAIDROJUMA RAKSTS 1. Komisija un ES Augstā pārstāve ārlietās un drošības politikas jautājumos 2010. gada 31. augustā iesniedza kopīgu priekšlikumu COM(2010)459 Padomes regulai par ierobežojošiem pasākumiem pret Irānu, ar ko ievieš vairākus pasākumus, kas paredzēti 2010. gada 26. jūlija Lēmumā 2010/413/KĀDP, un aizstāj Padomes Regulu (EK) Nr. 423/2007. 2. Priekšlikuma paskaidrojuma rakstā bija norādīts, ka papildu priekšlikums par regulas 8. pantā minēto naftas un dabasgāzes rūpniecības galveno iekārtu vai tehnoloģiju sarakstu tiks sagatavots atsevišķi un to iekļaus regulas VI pielikumā. 3. Regulas 8. pantā minēto naftas un dabasgāzes rūpniecības galveno iekārtu vai tehnoloģiju sarakstā būtu jāietver iekārtas, materiāli, programmatūra un tehnoloģijas, kas ir īpaši svarīgas un nepieciešamas izpētei, ražošanai, pārstrādei un sašķidrināšanai Irānas naftas un dabasgāzes rūpniecībā. Sarakstā būtu jānorāda tehniskie parametri, lai skaidri noteiktu kontroles piemērošanas jomu un izvairītos no pārklāšanās ar sarakstiem, kas iekļauti I, II un IV pielikumā. 4. Komisija un ES Augstā pārstāve ārlietās un drošības politikas jautājumos ierosina šajā priekšlikumā minēto aprīkojumu un tehnoloģijas iekļaut jaunās regulas VI pielikumā. 2010/0240 (NLE) Papildinājums priekšlikumam COM (2010)459 PADOMES REGULA (ES) Nr. …/2010 par ierobežojošiem pasākumiem pret Irānu, ar ko atceļ Regulu (EK) Nr. 423/2007 VI PIELIKUMS Regulas 8. pantā minēto galveno iekārtu un tehnoloģiju saraksts Vispārīgas piezīmes 1. Šajā pielikumā minētais aizliegums attiecas arī uz precēm (tostarp iekārtām), kuras eksportēt nav aizliegts, ja tajās ir viena vai vairākas aizliegtas sastāvdaļas, ja aizliegtā sastāvdaļa vai sastāvdaļas ir preču pamatsastāvdaļa un ja tās var tikt demontētas vai izmantotas citiem mērķiem. N.B.: Izvērtējot, vai aizliegto sastāvdaļu vai sastāvdaļas var uzskatīt par pamatsastāvdaļām, jāņem vērā tādi faktori kā daudzums, vērtība, ietvertā zinātība tehnoloģiju jomā un citi īpaši apstākļi, pēc kuriem varētu noteikt, vai aizliegtās sastāvdaļas uzskatāmas par preču pamatsastāvdaļām. 2. Šajā pielikumā norādītās preces ietver gan jaunas, gan lietotas preces. Vispārīga piezīme par tehnoloģijām ( GTN ) 1. “Tehnoloģija”, kura “vajadzīga” aizliegto preču “izstrādei”, “ražošanai” vai “lietošanai”, ir aizliegta arī gadījumos, kad to lieto precēm, uz kurām aizliegums neattiecas. 3. Aizliegumu neattiecina uz minēto “tehnoloģiju” tādā apjomā, kas vajadzīgs to preču uzstādīšanai, lietošanai, apkopei (pārbaudei) un remontam, uz kurām neattiecas aizliegums, vai tādām precēm, kuras atļauts eksportēt saskaņā ar Regulu (EK) Nr. 423/2007 vai šo regulu. 4. “Tehnoloģijas” nodošanas aizliegums neattiecas uz “atklātībā pieejamu” informāciju, “fundamentāliem zinātnes pētījumiem” vai minimāli nepieciešamo informāciju, kas vajadzīga patentu pieteikšanai. JēLNAFTAS UN DABASGāZES IZPēTE UN IEGUVE 1.A Iekārtas 1. Ģeofiziskās izpētes iekārtas, transportlīdzekļi, kuģi un lidaparāti, kas īpaši pielāgoti, lai iegūtu datus naftas un gāzes izpētei, un šim nolūkam īpaši paredzētas sastāvdaļas. 2. Sensori, kas īpaši paredzēti vertikālu aku apkalpošanai naftas un gāzes akās, tostarp sensori, ko izmanto mērījumiem urbšanas laikā, un ar tiem saistītas iekārtas, kas īpaši paredzētas, lai iegūtu un uzglabātu šādu sensoru sniegtos datus. 3. Urbšanas iekārtas, kas paredzētas iežu veidojumu urbšanai naftas, gāzes un citu dabīgas izcelsmes ogļūdeņražu materiālu izpētei vai ieguvei. 4. Urbju svārpsti, urbšanas caurules, urbju uzmavas, centratori, urbšanai izmantojamas apvalkcaurules un citas iekārtas, kas īpaši paredzētas izmantošanai naftas un dabas gāzes aku urbšanas iekārtās vai kopā ar tām. 5. Urbuma ieejas, noplūdes novēršanas ierīces, akas armatūras ( Christmas tree ) vai ieguves armatūras un šīm iekārtām īpaši paredzētas sastāvdaļas, kas atbilst API un ISO specifikācijām izmantošanai naftas un dabas gāzes urbumos. Tehniskas piezīmes. a. Noplūdes novēršanas ierīce ir iekārta, ko parasti izmanto urbšanas laikā uz zemes (ja urbšana notiek zem ūdens, tad – uz gultnes), lai novērstu nekontrolētu eļļas un/vai gāzes noplūdi no akas. b. Akas armatūra (Christmas tree) vai ieguves armatūra ir ierīce, ko parasti lieto, lai kontrolētu šķidrumu plūsmu no akas, kad tā ir pabeigta un naftas un/vai dabas gāzes ieguve ir sākusies. c. "API un ISO specifikācijas" attiecas uz Amerikas Naftas institūta specifikācijām 6A, 16A, 17D un 11 IW un/vai Starptautiskās Standartizācijas organizācijas specifikācijām 10423 un 13533 – noplūdes novēršanas ierīces, urbumu ieejas un akas armatūras (christmas trees) izmantošanai naftas un/vai dabas gāzes akās. 6. Jēlnaftas un dabas gāzes urbšanas un ieguves platformas. 7. Kuģi un liellaivas ar urbšanas un/vai naftas pārstrādes iekārtām, ko izmanto naftas, gāzes un citu dabīgas izcelsmes viegli uzliesmojošu materiālu ieguvei. 8. Apakšzemes drošības vārstu aprīkojums, kas atbilst API un ISO specifikācijām un īpaši paredzēts izmantošanai naftas un dabas gāzes akās. Tehniska piezīme. "API un ISO specifikācijas" attiecas uz Amerikas Naftas institūta specifikāciju 14A un/vai Starptautiskās Standartizācijas organizācijas specifikāciju 10432 – apakšzemes drošības vārstu aprīkojums izmantošanai naftas un/vai dabas gāzes akās. 9. Šķidro/gāzveida naftas produktu separatori, kas atbilst API specifikācijai 12J, īpaši paredzēti, lai apstrādātu no urbuma iegūto naftu vai dabas gāzi, atdalītu šķidros naftas produktus no ūdens un gāzes. 10. Cauruļvadu vārsti, kas atbilst API un ISO specifikācijām izmantošanai naftas un dabas gāzes rūpniecībā cauruļvadu transportēšanas sistēmās. Tehniska piezīme. "API un ISO specifikācijas attiecas uz Amerikas Naftas institūta specifikācijām 6D un 6DSS un/vai Starptautiskās Standartizācijas organziācijas specifikācijām 14313 un 14723 – cauruļvadu vārsti. 11. Sūkņi un gāzes kompresori, kas īpaši paredzēti izmantošanai sākotnējai pārstrādei un jēlnaftas un dabas gāzes transportēšanai, kā arī tiem īpaši paredzētas sastāvdaļas. 1.B Testēšanas un pārbaudes iekārtas 1. Iekārtas, kas īpaši paredzētas urbšanas duļķu, šahtu cementu un citu īpaši izmantošanai naftas un gāzes urbumos paredzētu un/vai sagatavotu materiālu paraugu ņemšanai, testēšanai un analīzei. 2. Iekārtas, kas īpaši paredzētas paraugu ņemšanai, testēšanai un analīzei attiecībā uz iežu paraugu īpašībām, šķidrumu vai gāzes paraugiem un citiem materiāliem, kas iegūti no naftas un/vai dabas gāzes urbuma vai nu urbšanas laikā, vai pēc tās, vai arī no saistītām sākotnējās pārstrādes iekārtām. 3. Iekārtas, kas īpaši paredzētas, lai vāktu un interpretētu informāciju par naftas un/vai dabas gāzes urbuma fizisko un mehānisko stāvokli, un noteiktu iežu un rezervuāra veidojuma in situ īpašības. 1.C Materiāli 1. Urbšanas duļķi, urbšanas duļķu piejaukumi un to komponenti, kas ir īpaši sagatavoti, lai stabilizētu naftas un dabas gāzes urbumus urbšanas laikā, nogādātu urbšanas blakusproduktus virszemē un eļļotu un dzesētu urbšanas iekārtas akā. 2. Cementi un citi materiāli, kas atbilst API un ISO specifikācijām lietošanai naftas un dabas gāzes šahtās. Tehniska piezīme. "API specifikācijas" attiecas uz Amerikas Naftas institūta specifikāciju 10A vai Starptautiskās Standartizācijas organizācijas specifikāciju 10426 – cementi un citi materiāli, kas īpaši sagatavoti lietošanai naftas un dabas gāzes šahtu cementēšanā. 3. Korozijas inhibitori, emulģēšanas vielas, pretputu vielas un citas ķīmiskas vielas, kas īpaši sagatavotas lietošanai urbšanā un no naftas un/vai dabas gāzes urbuma iegūto naftas produktu sākotnējā pārstrādē. 1.D. Programmatūra 1. Programmatūra, kas īpaši paredzēta, lai vāktu un interpretētu datus, kas iegūti no seismiskiem, elektromagnētiskiem, magnētiskiem vai gravitācijas pētījumiem naftas vai dabas gāzes ieguves iespēju noteikšanai. 2. Programmatūra, kas īpaši paredzēta urbšanas un apstrādes laikā iegūtās informācijas glabāšanai, analīzei un interpretācijai, lai novērtētu naftas un dabas gāzes rezervuāru raksturlielumus un tajos notiekošos procesus. 3. Programmatūra, kas īpaši paredzēta izmantošanai naftas ieguves un pārstrādes iekārtās vai šādu iekārtu īpašās apakšvienībās. 1.E. Tehnoloģija 1. Galvenā tehnoloģija, kas nepieciešama dabīgas izcelsmes naftas un dabas gāzes izpētei un testēšanai, ieguvei, sākotnējai pārstrādei un transportēšanai. PāRSTRāDE UN SAšķIDRINāšANA 2.A Iekārtas 1. Siltummaiņi, kā arī tiem īpaši paredzētas sastāvdaļas: a. plāksnīšu siltummaiņi, kuru virsma/tilpums pārsniedz 500 m2/m3, kas īpaši paredzēti dabas gāzes iepriekšējai atdzesēšanai; b. spirālveida siltummaiņi, kas īpaši paredzēti dabas gāzes sašķidrināšanai vai atdzesēšanai. 2. Kriogēnie sūkņi, kas paredzēti vielu transportēšanai temperatūrā, kas ir zemāka par -120 ºC un kuru transportēšanas kapacitāte ir lielāka par 500 m3/h, kā arī tiem īpaši paredzētas sastāvdaļas. 3. “Coldbox” un “coldbox” iekārtas, kas nav norādītas 2.A punkta 1. apakšpunktā. Tehniska piezīme. “Coldbox”iekārtas attiecas uz īpašām SDG ražotnēm paredzētām konstrukcijām, ko izmanto sašķidrināšanas procesā. “Coldbox” apvieno sitummaiņus, caurules, citus rīkus un termiskos izolatorus. Temperatūra“coldbox” iekšienē ir aptuveni –120 ºC (dabas gāzes kondensācijas apstākļi). “Coldbox”funkcija ir iepriekš aprakstīto iekārtu termiskā izolācija. 4. Kuģu piestātņu iekārtas, kas paredzētas sašķidrinātām gāzēm, kuru temperatūra ir zemāka par –120 ºC, un tām īpaši paredzētas sastāvdaļas. 5. Elastīga un cieta pārvades līnija, kuras diametrs ir lielāks par 50 mm, materiālu transportēšanai temperatūrā, kas zemāka par –120 ºC. 6. Jūras kuģi, kas īpaši paredzēti SDG transportēšanai. 7. Koksēšanas iekārtas un pārstrādes vienības C5-C6 frakciju izomerizācijai, kā arī pārstrādes vienības vieglo olefīnu alkilēšanai, lai uzlabotu ogļūdeņraža frakciju oktānskaitli. 8. Elektrostatistiskais atsāļotājs, kas īpaši paredzēts, lai no jēlnaftas atdalītu tādus piemaisījumus kā sāļi, cietās vielas un ūdens, un tam īpaši paredzētas sastāvdaļas. 9. Visa veida krekinga iekārtas, tostarp ogļūdeņražu krekinga iekārtas, kas īpaši paredzētas vakuuma gāzeļļu pārveidei, un tām īpaši paredzētas sastāvdaļas. 10. Hidrēšanas iekārtas, kas paredzētas benzīna un petrolejas desulfurizācijai, un tam īpaši paredzētas sastāvdaļas. 11. Katalītiskā riforminga iekārtas, kas īpaši paredzētas desulfurizēta benzīna pārveidošanai par benzīnu ar augstu oktānskaitli, un tam īpaši paredzētas sastāvdaļas. Tehniska piezīme. Katalītiskais riformings ietver ne tikai platformingu, bet arī izomerizāciju. 12. Sūkņi, kas īpaši paredzēti jēlnaftas un blakusproduktu transportēšanai un kuru kapacitāte ir 50 m3/h vai vairāk, kā arī tam īpaši paredzētas sastāvdaļas. 13. Caurules ar ārējo diametru 0,2 mm vai vairāk, kas veidotas no jebkura no šiem materiāliem: a. nerūsējošais tērauds, no kura masas 23 % vai vairāk ir hroma piejaukums; b. nerūsējošais tērauds, kura minimālā "elastības robeža" ir 210 N/mm2 vai vairāk; c. nerūsējošā tērauda un niķeļa sakausējumi, kuru "punktkorozijas izturības rādītājs" ( pitting resistance equivalent ) ir lielāks par 33. Tehniska piezīme. 1) "Elastības robeža" ir mehāniska spriedze, pie kuras materiāls sāk plastiski deformēties. 2) "Punktkorozijas izturības rādītājs" (PRE ) raksturo nerūsējošā tērauda un niķeļa sakausējumu izturību pret punktkoroziju vai plaisu koroziju. Nerūšējošā tērauda un niķeļa sakausējumu izturību pret punktkoroziju galvenokārt nosaka to sastāvs, galvenokārt: hroms, molibdēns un slāpeklis. PRE aprēķina pēc šādas formulas: PRE = Cr + 3.3 % Mo + 30 % N 14. "Cauruļu tīrīšanas ierīces" ( Pigs ) un tām īpaši paredzētas sastāvdaļas. Tehniska piezīme. Cauruļu tīrīšanas ierīci (Pig ) izmanto cauruļvadu tīrīšanai vai pārbaudei no iekšpuses (korozijas stāvoklis vai plaisu veidošanās) un tā virzās uz priekšu, pateicoties produkta radītajam spiedienam cauruļvadā. 15. Cauruļu tīrīšanas ierīces ( Pig ) palaidējus un uztvērējus ierīces ievietošanai un izņemšanai. 16. Šādas jēlnaftas un blakusproduktu glabāšanas tvertnes, kuru apjoms ir lielāks par 1000 m3 (1 000 000 litriem), un tām īpaši paredzētas sastāvdaļas: a. tvertnes ar nekustīgu jumtu; b. tvertnēs ar peldošo jumtu. 17. Zemūdens elastīgās caurules, kas īpaši paredzētas ogļūdeņražu un injekcijas šķidrumu, ūdens vai gāzes transportēšanai, kuru diametrs ir lielāks par 50 mm. 18. Augsta spiediena elastīgās caurules virsūdens un zemūdens pielietojumam. 19. Izomerācijas iekārtas, kas īpaši paredzētas augsta oktānskaitļa benzīna ieguvei, izmantojot vieglos ogļūdeņražus. 2.B Materiāli 1. Etilēnglikols (CAS Nr: 107-21-1) 2. N-metilpirolidons (CAS Nr. 872-50-4) 3. Dabīgas vai sintētiskas izcelsmes ceolīti, kas īpaši paredzēti šķidrajam katalītiskajam krekingam. 4. Šādi krekinga un ogļūdeņražu pārveidošanas katalizatori: a) atsevišķi metāli (platīna grupa) uz alumīnija oksīda vai ceolīta nesējiem, kas īpaši paredzēti katalītiskajam riformingam; b) metālu sajaukumi (platīns kopā ar citiem cēlmetāliem) uz alumīnija oksīda vai ceolīta nesējiem, kas īpaši paredzēti katalītiskajam riformingam; c) kobalta un niķela katalizatori ar molibdēna piedevām uz alumīnija oksīda vai ceolīta nesējiem, kas īpaši paredzēti katalītiskajam desulfurizācijas procesam; d) pallādija, niķela, hroma un volframa katalizatori uz alumīnija oksīda vai ceolīta nesējiem, kas īpaši paredzēti katalītiskajam hidrokrekinga procesam; 5. Benzīna piedevas, kas īpaši veidotas, lai palielinātu benzīna oktānskaitli. Piezīme. Šis ieraksts attiecas arī uz etil-terc- butilēteri (ETBE) un m etil-terc -butilēteri (MTBE). 2.C Testēšanas un pārbaužu iekārtas 1. Iekārtas, kas īpaši paredzētas jēlnaftas un blakusproduktu kvalitātes (īpašību) testēšanai un analīzei. 2. Saskarnes kontroles sistēmas, kas īpaši paredzētas atsāļošanas procesa kontrolei un optimizācijai. 2.D Programmatūra 1. Programmatūra, kas īpaši paredzēta izmantošanai SDG ražotnēs vai šādu ražotņu īpašās apakšvienībās. 2. Programmatūra, kas īpaši paredzēta naftas pārstrādes rūpnīcu (tostarp to apakšvienību) izstrādei, izgatavošanai vai izmantošanai. 2.E Tehnoloģija 1. Tehnoloģija neapstrādātas dabas gāzes attīrīšanai. 2. Tehnoloģija dabasgāzes sašķidrināšanai, tostarp tehnoloģija, kas nepieciešama SDG ražotņu izstrādei, būvei vai ekspluatācijai. 3. Tehnoloģija sašķidrinātas dabas gāzes pārvadāšanai. 4. Tehnoloģija, kas nepieciešama sašķidrinātas dabas gāzes transportēšanai speciāli paredzētu jūras kuģu izstrādei, būvei un ekspluatācijai. 5. Tehnoloģija, kas nepieciešama pārstrādes rūpnīcas izstrādei, būvei vai ekspluatācijai. 6. Tehnoloģija jēlnaftas un blakusproduktu glabāšanai. 7. Tehnoloģija vieglā olefīna pārveidošanai par benzīnu. 8. Platforminga un izomerizācijas tehnoloģija. 9. Termālā krekinga tehnoloģija. 10. Claus tehnoloģija gāzes desulfurizācijai. ___